Държавен вестник, бр. 57, 2002 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  57
VI. Допълнителни фактори, които трябва да
се вземат предвид
Доколкото е приложимо към дефинираното
задание за оценка и ако не е взето под внимание в
процеса на определяне претеглянето на индикаци-
ите на стойността при извеждане на окончателно-
то заключение за стойността, оценителят трябва
да има предвид следните фактори:
А. Наличие или липса на възможност за лесна
продажба на оценявания обект предвид естество-
то на предприятието, на дяловата собственост в
него или на ценни книжа, ефекта на съответни
договорни и законови ограничения и състоянието
на пазарите.
Б. В състояние ли е оценяваният дял от собст-
веността да управлява (упражнява право на конт-
рол) дейността, продажбите или ликвидацията на
съответното предприятие.
В. Аналогични фактори, които според мнение-
то на оценителя трябва да се вземат под внимание.
СБО-8
КОРИГИРАНЕ НА ФИНАНСОВИТЕ ОТЧЕТИ
I. Предисловие
А. Предназначението на стандарта е да дефи-
нира и опише изискванията за извършване на ко-
рекции на финансовите отчети в процеса на бизнес-
оценяването.
Б. Стандартът е приложим за цялостни оценки
и не e задължителен за ограничени оценки.
II. Общи положения
А. Финансовите отчети трябва да бъдат ана-
лизирани и ако това се налага—коригирани, като
част от процеса на оценяване. Към финансовите
отчети, подлежащи на анализиране, спадат от-
четите на предприятието—предмет на оценка-
та, и на предприятията, служещи за аналози за
сравнение.
Б. Корекциите на финансовите отчети пред-
ставляват промени в дoкладваната финансова ин-
формация, които са пряко свързани и са от съще-
ствено значение за процеса на оценяване. Коре-
кции могат да се налагат с цел представяне на фи-
нансовите отчети от гледна точка на процеса на
оценяване. Корекции могат да са необходими по-
ради следните причини:
1. Представяне на финансовите данни на оце-
няваното предприятие и на предприятията анало-
зи върху сравнима база.
2. Привеждане на отчетни данни от изминали
периоди към текущи стойности.
3. Коригиране на приходите и разходите до нива,
които са в достатъчна степен представителни за
текущите и бъдещите резултати.
4. Отразяване на непроизвеждащите активи и
пасиви на свързаните с това приходи и разходи.
В. Коригирането на финансовите отчети се из-
вършва за подпомагане на оценителя при извеж-
дане на заключение за стойността и не служи за
други цели.
III. Документиране на корекциите
Извършваните корекции трябва да бъдат ця-
лостно описани и аргументирани.
РЕЧНИК НА ОСНОВНИТЕ ТЕРМИНИ В
БИЗНЕСОЦЕНЯВАНЕТО
I. Предисловие
Предназначението на речника е да дефинира
набор от основни термини, които се използват от
оценителите при изготвянето на докладите за биз-
несоценките.
II. Азбучен списък на термините
Балансова (счетоводна) стойност. Счетовод-
но понятие: 1. По отношение на активите—сума-
та, с която един актив се признава във финансовия
отчет, след като се приспаднат всички натрупани
за него амортизации и се коригира със загубите от
обезценката им и извършените преоценки, така
както това е представено в счетоводните книги на
предприятието. 2. По отношение на предприятие-
то—разликата между общата стойност на активи-
те и общия размер на задълженията на едно пред-
приятие, така както са представени в баланса. Ба-
лансовата стойност е синоним на чистата балан-
сова стойност и на балансовата стойност на соб-
ствения капитал. 
Бизнесоценка (оценка). Действието и процесът,
свързани с определянето на стойността на собстве-
ния капитал на едно предприятие или на част от него.
Бизнесоценител. Лице, което е лицензирано за
оценка на цели предприятия (оценка на бизнеса).
Брутен паричен поток. Чистата (нетна) печал-
ба/загуба плюс амортизационните отчисления и
други некасови разходи.
Дата на доклада. Датата на изготвяне на до-
клада. Може да съвпада или да бъде различна от
датата на оценката.
Дата на оценката (ефективна дата). Датата,
към която се отнася и е валидно становището на
оценителя за стойността.
Действащо предприятие. Предприятие, осъще-
ствяващо дейност, без непосредствена заплаха за
прекратяване на дейността му.
Дисконтиране. Процес на превръщане на па-
рични суми, подлежащи на получаване или изпла-
щане в бъдеще, в стойност към определен момент.
Занижение (отбив) за миноритарно участие.
Занижението на стойността на миноритарното
участие спрямо стойността на собствения капитал
с цел да отрази липсата на правото на контрол.
Занижение (отбив) поради липса на продавае-
мост (ликвидност). Занижението на стойността
на собствения капитал или на част от него с цел да
отрази липсата на продаваемост.
Икономически живот. Периодът от време, през
който дадена собственост може да генерира ико-
номически ползи.
Инвестиран капитал. Сумата на собствения ка-
питал и дългосрочните задължения на едно пред-
приятие.
Инвестиционна (инвеститорска) стойност.
Стойността от позициите и интересите на конкре-
тен купувач (инвеститор).
Капитализиране. Превръщането на приход в
стойност.
Коригиран баланс. Баланс, който се получава
чрез коригиране стойностите на отделните пози-
ции с цел получаване на пазарната (ликвидацион-
ната) им стойност.